section_heading: Glas i animacija
paragraph_text: Frank Oz je posudio svoj glas Yodi u svih 6 filmova, a svoje lutkarske vještine upotrijebio je u I., te IV., V. i VI. nastavku serijala. U ostalim nastavcima, gdje Yoda više nije bio lutka, utjelovio ga je Warwick Davis. Za radijsku izvedbu Imperij uzvraća udarac i Povratka Jedija, glas mu je posudio John Lithgow, dok je Tom Kane svoj glas posudio u nekoliko videoigara, te animiranim serijalima Ratovi klonova iz 2003. i iz 2008. U japanskoj verziji prije navedenih animiranih serija, Yodi je glas posudilo nekoliko glumaca među kojima su i Ičirō Nagai, Hitoši Takagi, Minoru Učida i Mahito Cuđimura.